32006D0552
L 217/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 август 2006 година
за изменение на приложение XI към Директива 2003/85/ЕО на Съвета по отношение списъка с лабораториите, получили разрешение да работят с жив вирус на болестта шап за производство на ваксини
(нотифицирано под номер C(2006) 3447)
(текст от значение за ЕИП)
(2006/552/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2003/85/ЕО на Съвета от 29 септември 2003 г. относно мерките на Общността за контрол върху болестта шап и за отмяна на Директива 85/511/ЕИО и Решения 89/531/ЕИО и 91/665/ЕИО, и за изменение на Директива 92/46/ЕИО (1), и по-специално член 67, параграф 2 от нея,
като има предвид, че:
(1)
Директива 2003/85/ЕО определя минимума от мерки за контрол в случай на избухване на болестта шап и определени превантивни мерки, целящи повишаване на съзнателността и готовността на компетентните органи и общността на земеделските стопани по отношение на това заболяване.
(2)
Превантивните мерки, определени в Директива 2003/85/ЕО, включват разпоредба, която предвижда, че държавите-членки следва да гарантират обстоятелството, че работата с жив вирус на болестта шап за производството или на инактивирани антигени за производство на ваксини, или на ваксини и свързани с тях изследвания, се провежда единствено в одобрени лаборатории, изброени в списъка на част Б от приложение XI към посочената директива.
(3)
Компетентните органи в Германия официално информираха Комисията за някои промени, свързани с производството на ваксини за болестта шап в тази държава-членка. Германия обнови необходимите гаранции за сигурността на лабораторията, разположена на нейна територия.
(4)
Заради причини, свързани със сигурността, е важно да се поддържа актуален списъка с лаборатории, постановени в Директива 2003/85/ЕО, на които е разрешено да работят с жив вирус на болестта шап за производство на ваксини.
(5)
В съответствие с това е необходимо списъкът с лабораториите, на които е разрешено да работят с жив вирус на болестта шап за производство на ваксини, отбелязан в част Б от приложение XI към Директива 2003/85/ЕО, да бъде заменен със списъка, определен в приложението към настоящото решение.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В приложение XI към Директива 2003/85/ЕО част Б се заменя с текста в приложението към настоящото решение.
Член 2
Настоящото решение се прилага от 3 юли 2006 г.
Член 3
Адресати на настоящото решение са държавите-членки.
Съставено в Брюксел на 3 август 2006 година.